|  |
| --- |
| PATVIRTINTAŠvenčionėlių Mindaugo gimnazijos direktoriaus 2016 m. balandžio 27 d. įsakymu Nr. O-54 |

ŠVENČIONĖLIŲ MINDAUGO GIMNAZIJA

MOKINIŲ UNIFORMOS DĖVĖJIMO TVARKOS APRAŠAS

1. BENDROSIOS NUOSTATOS
2. Švenčionėlių Mindaugo gimnazijos mokinių uniformos dėvėjimo tvarkos aprašas nustato mokinių uniformos dėvėjimo tvarką.
3. Mokinių uniforma – mokinių vienybės, pasididžiavimo ir pagarbos gimnazijai, jos tradicijoms simbolis, kultūringo elgesio, aprangos kultūros ugdymo dalis.
4. Mokinių uniformos privalomos visiems I-IV gimnazijos klasių mokiniams.
5. MOKINIŲ UNIFORMOS MODELIS
6. Mokinių uniforma – tai nustatytos spalvos ir modelio drabužiai, skirti kasdieniam ir šventiniam ar proginiam dėvėjimui.
7. Šventinę aprangą sudaro:
	1. merginų: klasikinis tamsiai vyšninis švarkas, balta arba šviesi vienspalvė palaidinė, kaklaraištis, juodos spalvos sijonas, gimnazijos ženklelis.
	2. vaikinų: klasikinis tamsiai vyšninis švarkas, balti arba šviesūs vienspalviai marškiniai, kaklaraištis, juodos kelnės, gimnazijos ženklelis.
8. Kasdienę aprangą sudaro švarkas arba tamsiai vyšninės spalvos megztinis/džemperis, derinami su kitais tvarkingais drabužiais.
9. Uniforma nedėvima su sportine apranga ar panašiais prie uniformos nederančiais drabužiais (bridžais, šortais, džemperiais su kapišonais ir pan.).
10. Rekomenduojama uniformos vidinę pusę paženklinti savininko vardu ar inicialais.
11. MOKINIŲ UNIFORMOS DĖVĖJIMAS
12. Uniforma dėvima kiekvieną dieną visus mokslo metus, išskyrus paskutinį kiekvieno mėnesio penktadienį, kuris skiriamas uniformai skalbti/valyti.
13. Šventinę aprangą būtina dėvėti per šventes, renginius, egzaminus, įskaitas ir atstovaujant gimnazijai kitose įstaigose, oficialiuose renginiuose ir pan.
14. Be uniformos mokinys į mokyklą gali atvykti gimnazijos švaros akcijų, sporto renginių, išvykų bei ekskursijų,
15. MOKINIŲ UNIFORMOS ĮSIGIJIMO SĄLYGOS
16. Uniforma įsigyjama mokinių tėvų lėšomis.
17. Uniformas mokinių tėvai gali įsigyti UAB „Aukso Siūlas“
(Pylimo g. 60-43, LT-01307 Vilnius, Lietuva; Mob.: 861046956 Tel: (8 5) 2622995; el. paštas: auksosiulas.armale@gmail.com)
18. Kiekvienų metų gegužės mėn. pradžioje ir liepos mėn. antroje pusėje gimnazijoje organizuojama uniformų mugė, kurioje mokinių tėvai perka, parduoda, dovanoja uniformas. Išsamesnė informacija apie gimnazijos uniformų mugę skelbiama gimnazijos svetainėje.
19. MOKINIŲ UNIFORMOS DĖVĖJIMO PRIEŽIŪRA
20. Už mokinių uniformos tvarkos aprašo vykdymą atsako mokiniai, mokinių tėvai (globėjai, rūpintojai), klasių vadovai, mokytojai, gimnazijos administracija.
21. Uniformų dėvėjimo priežiūra:
	1. uniformų dėvėjimo priežiūrą vykdo klasių vadovai, dalykų mokytojai, gimnazijos administracija;
	2. kartą per 2 mėnesius Mokinių taryba vykdo uniformų dėvėjimo patikrinimą;
	3. informacija apie mokinius, nedėvinčius uniformos, perduodama klasių vadovams.
22. Mokinių, nedėvinčių uniformos, drausminimo priemonės:
	1. dalyko mokytojas TAMO dienyne rašo pastabą;
	2. klasės vadovas stebi pastabas TAMO dienyne. Mokinys, surinkęs 3 ir daugiau pastabų, rašo paaiškinimą ir klasės vadovas informuoja mokinio tėvus;
	3. jeigu mokinys ir toliau nedėvi uniformos, jis rašo paaiškinimą dėl mokymo sutarties punkto nevykdymo gimnazijos direktoriui ir yra kviečiamas į Vaiko gerovės komisiją.
23. MOKINIŲ SKATINIMAS
24. Mokinius, kasdien pavyzdingai dėvinčius uniformą, klasių vadovai skatina žodiniu pagyrimu, reiškia padėkas mokiniams ir mokinių tėvams.
25. Klasė, neturinti pastabų dėl šio aprašo pažeidimų, mokslo metų pabaigoje apdovanojama.

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_